Γνωμοδότηση της Οικονομικής και Κοινωνικής Επιτροπής σχετικά με την «Πρόταση οδηγίας του Ευρωπαϊκού Κοινοβουλίου και του Συμβουλίου για την τροποποίηση της οδηγίας 93/74/ΕΟΚ του Συμβουλίου όσον αφορά τις ζωοτροφές με τις οποίες επιδιώκονται ιδιαίτεροι στόχοι διατροφής και την τροποποίηση των οδηγιών 74/63/ΕΟΚ, 79/373/ΕΟΚ και 82/471/ΕΟΚ» () (98/C 129/12)

Στις 6 Νοεμβρίου 1997, και σύμφωνα με τα άρθρα 43 και 198 της Συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής σχετικά με την ανωτέρω πρόταση.

Το τμήμα γεωργίας και αλιείας, στο οποίο ανατέθηκε η προετοιμασία των σχετικών εργασιών της ΟΚΕ, υιοθέτησε τη γνωμοδότησή του στις 5 Φεβρουαρίου 1998. Εισηγητής ήταν ο κ. Gardner.

Κατά την 352η σύνοδο ολομέλειας (συνεδρίαση της 25ης Φεβρουαρίου 1998), η Οικονομική και Κοινωνική Επιτροπή υιοθέτησε την ακόλουθη γνωμοδότηση με 76 ψήφους υπέρ, 5 κατά και 6 αποχές.

1. Γενικές παρατηρήσεις

(i) Με την παρούσα πρόταση ενσωματώνεται στην κοινοτική νομοθεσία μια νέα κατηγορία «συμπληρωμάτων διατροφής για τα ζώα». Πρόκειται για συμπυκνωμένα μείγματα ιχνοστοιχείων, βιταμινών, κ.λπ., τα οποία χρησιμοποιούνται ως συμπληρώματα με άλλα είδη ζωοτροφών. Η εν λόγω κατηγορία εμπλουτίζει τη σημαντική συλλογή κειμένων της υφιστάμενης κοινοτικής νομοθεσίας για το σχετικό θέμα, η οποία περιλαμβάνει ήδη τα ακόλουθα:

- σύνθετες ζωοτροφές,

- συμπληρωματικές ζωοτροφές,

- προμείγματα ζωοτροφών,

- ζωοτροφές με τις οποίες επιδιώκονται ιδιαίτεροι στόχοι διατροφής.

(ii) Τα συμπληρώματα διατροφής χρησιμοποιούνται στα κράτη μέλη σε ευρεία κλίμακα. Σε ορισμένα από αυτά επιτρέπονται βάσει ιδιαίτερων νομοθετικών διατάξεων, όπως π.χ. τα προϊόντα ANSA στη Γαλλία (Apports Nutritionnels Spιcifiques d'Adaptation = Ειδικά συμπληρώματα διατροφής για σκοπούς προσαρμογής), ενώ σε άλλα δεν υφίσταται ιδιαίτερη νομοθεσία, παρά φαίνεται ότι συμπεριλαμβάνονται στις υφιστάμενες κατηγορίες ζωοτροφών, σύμφωνα με την ερμηνεία που δίνουν τα κράτη μέλη στις τρέχουσες οδηγίες.

(iii) Συνεπώς, η ΟΚΕ δεν είναι απολύτως πεπεισμένη ότι η νέα κατηγορία είναι απαραίτητη σε κοινοτική κλίμακα. Αν αυτή η κατηγορία καθιερωθεί, το σύστημα στο σύνολό του θα καταστεί ακόμη πιο πολύπλοκο, ενώ ήδη είναι απαραίτητο να αυξηθεί η διαφάνειά του. Η κωδικοποίηση θα αποτελούσε ένα πρώτο βήμα προς την εξασφάλιση διαφάνειας.

(iv) Η παρούσα γνωμοδότηση καταρτίσθηκε με την επιφύλαξη των ανωτέρω παρατηρήσεων και των σχολίων που περιλαμβάνονται στα σημεία που ακολουθούν.

1.1. Νομική βάση

1.1.1. Η Επιτροπή παρουσίασε την παρούσα πρόταση βάσει του άρθρου 100 Α της Συνθήκης (Ενιαία Αγορά) 7 ωστόσο, η κανονική βάση για αυτού του είδους τη νομοθεσία είναι το άρθρο 43 (Γεωργία), δεδομένου ότι αφορά την παραγωγή και την πώληση προϊόντων του παραρτήματος ΙΙ. Οι νομικές υπηρεσίες του Συμβουλίου επιβεβαίωσαν ότι το άρθρο 43 είναι η ορθή βάση (γνώμη αριθ. 11180/97, 10 Οκτωβρίου 1997).

1.1.2. Το τμήμα κατανοεί τους λόγους που ώθησαν την Επιτροπή να λάβει ως νομική βάση της παρούσας οδηγίας το άρθρο 100Α. Παράλληλα, όμως, επισημαίνει ότι οι ίδιοι λόγοι θα πρέπει να ληφθούν υπόψη και στην περίπτωση του άρθρου 43.

1.1.3. Συνεπώς, με σκοπό να αποφευχθεί η χρονοβόρος και περίπλοκη διαδικασία που προβλέπεται σήμερα κατά την εφαρμογή του άρθρου 100Α, προτείνεται να χρησιμοποιηθεί ως νομική βάση το άρθρο 43, το οποίο έχει ήδη χρησιμοποιηθεί ως νομική βάση για όλα τα θέματα που άπτονται της γεωργίας. Η νομική βάση θα πρέπει να εξεταστεί εκ νέου όταν ισχύσει το νέο άρθρο 129 της Συνθήκης του Άμστερνταμ.

1.2. Ορισμοί

1.2.1. Τα παρόντα ή τα ενδεχόμενα προϊόντα που καλύπτουν οι ορισμοί και η διαχωριστική γραμμή μεταξύ των ζωοτροφών που προορίζονται για ιδιαίτερους σκοπούς διατροφής, των συμπληρωμάτων διατροφής, των προμειγμάτων ζωοτροφών και άλλων σύνθετων ζωοτροφών δεν προσδιορίζονται σαφώς. Η διασαφήνιση αυτή είναι εξαιρετικά σημαντική προκειμένου να εξασφαλισθεί ότι κανένα προϊόν δεν θα καταστεί παράνομο ως αποτέλεσμα της εφαρμογής της οδηγίας, καθώς επίσης και λόγω της αλληλεπίδρασης μεταξύ της παρούσας πρότασης και της τρέχουσας και μελλοντικής νομοθεσίας για τις προσθετικές ουσίες. Και από την άποψη αυτή υπάρχει ο κίνδυνος ενός νομικού κενού, σε περίπτωση που τα προϊόντα δεν καλυφθούν σε ικανοποιητικό βαθμό.

1.2.2. Ένας επεξηγηματικός κατάλογος των «συμπληρωμάτων διατροφής» θα ήταν ιδιαίτερα χρήσιμος και θα πρέπει να συμπεριληφθεί στην οδηγία. Το παράρτημα Α περιλαμβάνει ένα παρόμοιο κατάλογο που βασίζεται στις πρακτικές ενός μόνο κράτους μέλους.

1.2.3. Είναι λυπηρό το γεγονός ότι δεν διατίθεται ένας ενιαίος κατάλογος για την ΕΕ 7 συνεπώς, η Επιτροπή οφείλει να καταρτίσει ένα παρόμοιο κατάλογο.

2. Λεπτομερείς παρατηρήσεις

2.1. Άρθρο 2

2.1.1. Ο όρος «προσωρινές» είναι πολύ αόριστος για να αποτελέσει νομικό μέσο και πρέπει επομένως να διαγραφεί.

2.1.1.1. Η Επιτροπή εννοεί στο σημείο αυτό «από ορισμένες ημέρες έως μια εβδομάδα». Ωστόσο, όσον αφορά πολλές τρέχουσες χρήσεις, τα συμπληρώματα διατροφής χρειάζονται πολλές εβδομάδες ή ακόμη και μήνες για να ενεργήσουν με αποτελεσματικό τρόπο, όπως κατά τη χρήση ιχνοστοιχείων στις περιπτώσεις όπου τα κοπάδια τρέφονται σε βοσκότοπους, οι οποίοι παρουσιάζουν έλλειψη θρεπτικών ουσιών. Εφαρμογές όπως ο απογαλακτισμός ή η «εκπαίδευση» για την ανάκτηση δυνάμεων μετά την κόπωση μπορεί επίσης να χρειασθούν ορισμένες εβδομάδες για να φέρουν αποτελέσματα. Για παράδειγμα, τα άλογα των ιπποδρομιών εκπαιδεύονται και υποβάλλονται σε ασκήσεις ταχύτητας για περισσότερο από έξι μήνες.

>2.1.1.2. Οι ακόλουθοι όροι χρειάζεται να προσδιορισθούν με σαφέστερο τρόπο:

2.1.1.2.1. «τα οποία εκτρέφονται ή διαβιώνουν υπό ειδικές συνθήκες».

Η Επιτροπή εννοεί τα ζώα των οποίων η φυσιολογία ή ο μεταβολισμός έχουν διαταραχθεί, όπως τα πουλερικά που πάσχουν από θερμοπληξία. Ωστόσο, πολλά συμπληρώματα διατροφής χορηγούνται σε υγιή ζώα των οποίων ο εφοδιασμός σε θρεπτικές ουσίες θα υπονομευόταν στην αντίθετη περίπτωση.

2.1.1.2.2. 1 ε) Ο όρος «ιδιαίτερος στόχος διατροφής» φαίνεται να αντιστοιχεί στον όρο «ειδικοί στόχοι διατροφής» που αναφέρεται στο σημείο 1 δ). Θα μπορούσε να χρησιμοποιηθεί ένας ενιαίος όρος για όλο το κείμενο. Ο όρος «προσωρινές» χρησιμοποιείται δύο φορές χωρίς να υπάρχει ένδειξη του χρονικού διαστήματος που λαμβάνεται υπόψη.

2.2. Άρθρο 4

Τα αντιβιοτικά, τα κοκκιδιοστατικά και άλλα φαρμακευτικά προϊόντα πρέπει να εξαιρεθούν ρητώς από τον τομέα των συμπληρωμάτων διατροφής.

2.3. Άρθρο 7

Σε πολλά μέρη του εν λόγω άρθρου, φαίνεται να επικρατεί σύγχυση μεταξύ «πληροφόρησης» και «ισχυρισμών».

2.3.1. Για παράδειγμα, στο σημείο 7.5, η πρώτη περίπτωση πρέπει μάλλον να αναδιατυπωθεί ως εξής:

«- δεν αποσκοπούν στην προβολή ισχυρισμών όσον αφορά την παρουσία ή την περιεκτικότητα αναλυτικών συστατικών άλλων από εκείνα τα οποία προβλέπονται στο σημείο 1, γράμμα δ) της δήλωσης 7».

2.3.2. Η περίπτωση αυτή, υπό τη σημερινή της διατύπωση, απαγορεύει την παροχή πληροφοριών σχετικά με την ανάλυση του προϊόντος στο κοινό. Παρόμοιες τροποποιήσεις είναι αναγκαίες και σε άλλα σημεία του εν λόγω άρθρου.

2.3.3. Άρθρο 7.5, τρίτη περίπτωση

2.3.3.1. Η περίπτωση αυτή χρειάζεται να διατυπωθεί με σαφέστερο τρόπο ως εξής: «δεν αναφέρονται σε ιδιότητες πρόληψης, επεξεργασίας ή ίασης μιας ασθένειας, οι οποίες είναι διαφορετικές από αυτές που προσδιορίζονται στο άρθρο 6.3 7 ωστόσο, ...»

2.4. Άρθρο 9

βάσει του άρθρου αυτού, η χρήση φακέλων προτείνεται όχι μόνο για τα νέα συμπληρώματα διατροφής αλλά και για τις ζωοτροφές με τις οποίες επιδιώκονται ιδιαίτεροι στόχοι διατροφής. Οι τελευταίες ρυθμίζονται από μια οδηγία του 1993 στην οποία δεν αναφέρεται η ανάγκη για την ύπαρξη παρόμοιων φακέλων. Είναι λυπηρό το γεγονός ότι στην αιτιολογική έκθεση δεν γίνεται μνεία για το σχετικό ζήτημα.

2.4.1. Στο σημείο αυτό, ο όρος «φάκελος» οδηγεί σε παρερμηνείες, διότι αναφέρεται συνήθως στην εξαιρετικά λεπτομερή αιτιολογία που απαιτείται σε σχέση με τα φαρμακευτικά προϊόντα ή τις νέες προσθετικές ουσίες.

2.4.2. Ο όρος «φάκελος» πρέπει να αντικατασταθεί από το ακόλουθο κείμενο: «τις πληροφορίες που περιλαμβάνονται στα παραρτήματα Α και Β και την κατάλληλη επιστημονική αιτιολογία». Η ίδια απαίτηση ισχύει προς το παρόν και για τις υφιστάμενες διαιτητικές τροφές.

2.5. Άρθρο 3 (στο τέλος της πρότασης)

2.5.1. Οι ημερομηνίες αυτές δεν είναι καθόλου ρεαλιστικές, ιδίως αν ληφθεί υπόψη η νομική βάση που προτείνει η Επιτροπή. Η προθεσμία πρέπει να μεταβληθεί σε

«d´yo έτη από τη δημοσίευση της παρούσας οδηγίας».

2.6. Δήλωση σχετικά με τις συνέπειες

2.6.1. Η δήλωση αυτή είναι ανύπαρκτη. Οι συνέπειες για τα αγροκτήματα και άλλες ΜΜΕ, ιδίως, έπρεπε να έχουν εξετασθεί και συμπεριληφθεί στη σχετική δήλωση.

Βρυξέλλες, 25 Φεβρουαρίου 1998.

Ο Πρόεδρος της Οικονομικής και Κοινωνικής Επιτροπής

Tom JENKINS

() ΕΕ C 298 της 30.9.1997, σ. 10.

ΠΑΡΑΡΤΗΜΑ Α στη γνωμοδότηση της Οικονομικής και Κοινωνικής Επιτροπής

>ΘΕΣΗ ΠΗΝΑΚΑ>